ફર્સ્ટ હાફ પૂરો થતાં સુધીમાં ક્રોએશિયાની ટીમ કોઈ ગોલ કરી ન શક્તાં ઈંગ્લેન્ડ 1-0થી આગળ રહ્યું હતું. બીજા હાફમાં ક્રોએશિયાએ આક્રમક શરૂઆત કરી હતી અને અનેક વખત ઈંગ્લેન્ડના ગોલપોસ્ટમાં પહોંચી ગયા હતા, પરંતુ તેઓ ગોલ કરવામાં સફળ રહ્યા ન હતા. 68મી મિનિટમાં કોર્નરમાંથી આવેલા બોલને ક્રોએશિયાના પેરિસિકે હવામાં ઉછળીને કીક દ્વારા ગોલપોસ્ટમાં પહોંચાડીને સ્કોર 1-1 કરી નાખ્યો હતો. ત્યાર બાદ બંને ટીમે એક-બીજા પર આક્રમણ શરૂ કરી દીધું હતું. જોકે, બીજો હાફ પૂરો થતાં સુધીમાં સ્કોર 1-1 નો રહેતાં 30 મિનિટનો એક્સ્ટ્રા ટાઈમ આપવામાં આવ્યો હતો.